Jaunimo vadas

Jaunimo vadas – Lietuvos katalikų jaunimo „Pavasario“ sąjungos žurnalas, leistas 1923–1928 m., 1930–1936 m., 1939–1940 m. Kaune.

 Istorija 
Skirtas jaunimo vadų organizacinio darbo praktikos, metodikos ir auklėjimo klausimams. Iki 1926 m. sausio vadinosi „Pavasarininkų vadas“. Spausdino K. Narkevičiaus ir Atkočiūno spaustuvė Kaune, Šešupės spaustuvė Marijampolėje (1930 m.), akcinės bendrovės „Žaibas“ bei E. Norkienės spaustuvės Kaune. Išėjo 132 numeriai. Tiražas 2000 egz.

Leidinys skelbė katalikiško jaunimo organizacijų programas, aiškino jų veiklos uždavinius, idealus, svarstė ideologinius, ku1tūros, ekonominius, organizacinius klausimus, spausdino patarimus jaunimo vadovams, jaunimo spaudos apžvalgas, naujų knygų anotacijas.

Bendradarbiavo Petras Balčiūnas, Juozas Eretas, S. Gasiliūnas, Juozas Keliuotis, Antanas Maceina, J. Marcinkus, Ona Narušytė, Mečislovas Reinys ir kt.

 Redaktoriai 
Kazimieras Balkūnas, Kazimieras Berulis, Kazys Bauba, Antanas Valaitis. 

 Šaltiniai 

Kategorija:Lietuvos jaunimo spauda
Kategorija:Lietuvos katalikų spauda
Kategorija:Kauno spauda